Belizen vaakuna

Belizen vaakuna on Belizen tunnus. Se otettiin käyttöön maan itsenäistyessä vuonna 1981. Vaakuna perustuu 1800-luvun sinettiin ja on peräisin vuodelta 1907. Vaakuna on myös Belizen lipussa.

Kilven ylemmissä kentissä on puusepän työkaluja ja alemmassa purjelaiva. Vaakunassa on lisäksi mahonkipuu ja kilvenkannattajina kaksi puunhakkaajaa. Puun jalostus on ollut maalle taloudellisesti tärkeää. Kilvenkannattajat kuvaavat eri rotujen sekoittumista Belizessä. Kilven alla on latinankielinen motto Sub Umbra Floreo, suomeksi "Kukoistan varjossa". Vaakunaa ympäröi lehtiseppele.

Lähteet

Luokka:Valtioiden vaakunat
vaakuna